stanford-oval/wikipedia huggingface dataset:
Rose Francine Rogombé

| Rose Francine Rogombé> Gabonin presidentti |
| --- | --- |
 11.6.–16.10.2009  
Edeltäjä:  Omar Bongo
Seuraaja:  Ali Bongo Ondimba
Henkilötiedot
Syntynyt: 20. syyskuuta 1942
Kuollut: 10. huhtikuuta 2015 (72 vuotta)
Rose Francine Rogombé (20. syyskuuta 1942 – 10. huhtikuuta 2015) oli gabonilainen poliitikko. Hän oli maansa parlamentin puhemies, ja toimi tilapäisesti presidenttinä  Omar Bongon kuoleman jälkeen.
RoopeK

| Roope Kinnunen> Henkilötiedot.Muusikko |
| --- | --- |
Taiteilijanimi:  RoopeK RRKK RPK Esaar Koksukoo Kokkelikoo Mörkö Supertuottaja Rrimöykk Rumpukone
Laulukielet:  suomi, englanti
Tyylilajit:  rap, memphis rap, dub, dubstep, grime
Yhtyeet:  Ceebrolistics Murmurecordings Serkkupojat Pöly Euro Crack KC/MD Mafia
Levy-yhtiöt:  Mörssi (2010)
  [ Muokkaa Wikidatassa ] [ ohje ]  
RoopeK, Mörkö, RPK ja Koksukoo (oik. Roope Kinnunen) on suomalainen rap-artisti ja tuottaja.
Hän on tullut tunnetuksi mm. Ceebrolistics- ja Serkkupojat-yhtyeissä. Nykyään hän levyttää ja tuottaa mm. rap-artisti Julma-Henrin ja Eevil Stöön kanssa ja pyörittää omaa ohjelmaa ja klubiaan "Alas" Bassoradiossa yhdessä Niclas Kristianssonin, Dead-O:n ja Teethin kanssa.
Aiheesta muualla

RoopeK Myspacessa (englanniksi)
RRKK:n ja Niclas Kristianssonin radio-ohjelma Bassossa (Arkistoitu – Internet Archive)
Robert Reino

| Robert Reino> Henkilötiedot |
| --- | --- |
Koko nimi:  Robert Reinhold Ryynänen
Syntynyt: 1. syyskuuta 1869 Pielisjärvi
Kuollut: 30. syyskuuta 1905 (36 vuotta) Tampere
Ammatti:  näyttelijä
Robert Reinhold Ryynänen (Reino) (1. syyskuuta 1869 Pielisjärvi – 30. syyskuuta 1905 Tampere) oli suomalainen näyttelijä. Aikalaisteos Suomalainen näyttämötaide 1902 kuvailee Reinoa humorististen ja kavaljeeriosien huomattavaksi esittäjäksi.
Ura

Robert Reino syntyi kauppiaan perheeseen. Käytyään kaksiluokkaisen Joensuun lyseon hän työskenteli neljä vuotta mekaanisella alalla. Näyttämöuransa Reino aloitti Suomalaisessa Teatterissa syksyllä 1890. Pesti kesti kolme vuotta, ja Reino sai koko tuon ajan opetusta Kaarola Avellanilta. Syksyllä 1893 Reino liittyi Kansanteatteriin. Vuonna 1899 hän siirtyi Suomalaiseen Maaseututeatteriin, joka oli Viipurin Kaupunginteatterin edeltäjä. Siellä hän näytteli kolme vuotta. Reino valittiin vähän ennen kuolemaansa Tampereen Työväen Teatterin johtajaksi.
Reino näytteli muun muassa balladinäytelmässä Elinan surma ja komediassa Nummisuutarit, jossa hän teki Iivarin roolin. Victorien Sardoun komediassa Kirjeen kujeet (Les Pattes de mouches) hän näytteli Prosper Blockin roolin. Reinon näyttämötehtäviä olivat niin ikään Jensenin osa Henrik Ibsenin tragikomediassa Villisorsa ja Kustaan osa Minna Canthin yhteiskunnallisessa näytelmässä Työmiehen vaimo.
Aiheesta muualla

Suomalainen Maaseututeatteri 1899
Hans Stuck

| Hans Stuck |
| --- | --- |
 Hans Stuck vuonna 1929
Henkilötiedot
Koko nimi:  Hans Stuck von Villiez
Syntynyt: 27. joulukuuta 1900
Kuollut: 9. helmikuuta 1978 (77 vuotta)
Kansalaisuus:   Saksa  Itävalta
Formula 1 -ura
Aktiivivuodet:  1951–1953
Talli(t):   BRM  AFM (yksityisesti)  Ferrari 
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1951
Viimeinen kilpailu:  Italian GP 1953
Hans Stuck (Hans Stuck von Villiez, 27. joulukuuta 1900 Varsova, Kongressi-Puola, Venäjä – 9. helmikuuta 1978 Grainau, Baijeri, Saksa) oli saksalais-itävaltalainen kilpa-ajaja. Huolimatta Grand Prix -menestyksestään Auto-Unionilla, hänet tunnetaan vielä paremmin ylivoimaisuudestaan rinneajoista, joista hän sai lempinimen ”Bergkönig” eli ”vuoren kuningas”.
Stuck aloitti rinneajot vuonna 1924 Austro-Daimlerilla, joita hallitsi pitkään, vielä rata-autoiluun siirtymisenkin jälkeen. Tavattuaan Adolf Hitlerin, hän ajautui mukaan natsien autonvalmistussuunnitelmiin, joihin kuului muun muassa Ferdinand Porsche, ja näin ollen päätyi ajamaan Auto-Unionilla. Hän menestyi ennen toista maailmansotaa Auto-Unionin kultakaudella loistavasti: vuonna 1934 hän voitti jokaisen kilpailun, johon osallistui. GP-autoilun ohella hän jatkoi rinneajojen dominointia. Vuonna 1937 Stuck lopetti kuitenkin ajamisen Auto-Unionilla. Ei tiedetä varmasti saiko hän potkut vai erosiko hän.
Sodan jälkeen saksalaisilta oli kielletty osallistuminen kisoihin aina vuoteen 1950 asti, joten hän vaihtoi kansalaisuutensa hetkeksi itävaltalaiseksi. Hän osallistui uuteen sarjaan, Formula 1:iin tuntemansa Alex von Falkenhausenin kautta AFM -tallissa, muttei kerännyt enää suurta menestystä sarjassa. Hänen parhaaksi tulokseksi jäi neljätoista sija vuoden 1953 Italian GP:stä. Vuonna 1960 hän voitti 60-vuotiaana viimeisen kerran rinneajon mestaruuden.
Muuta

Stuck oli naimisissa kolme kertaa, joista viimeisestä avioliitosta hänelle syntyi poika Hans-Joachim. Hänestä tuli myös kilpa-ajaja, joka oppi ajamaan Nürburgringillä isänsä opastuksessa ja osallistui isänsä tavoin F1-sarjaan 1970-luvulla.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1951 | British Racing Motors Ltd | BRM P15 | BRM V16 | SUI | 500 | BEL | FRA | GBR | GER | ITA DNS | ESP |  | - | 0 |
| 1952 | Alex von Falkenhausen Motorenbau | AFM 4 | Küchen V8 | SUI Kesk. | 500 | BEL | FRA | GBR | GER | NED |  |  | - | 0 |
| 1952 | Ecurie Espadon | Ferrari 212 | Ferrari V12 |  |  |  |  |  |  |  | ITA DNQ |  | - | 0 |
| 1953 | Hans Stuck | AFM 4 | Bristol L6 | ARG | 500 | NED | BEL | FRA | GBR | GER Kesk. | SUI | ITA 14 | - | 0 |
Aiheesta muualla

Kuvia tai muita tiedostoja aiheesta Hans Stuck Wikimedia Commonsissa
Rose Garden (Joe Southin kappale)

| ”Rose Garden” Joe South |
| --- | --- | --- |

Singlen tiedot
 Albumilta: Introspect
 Julkaistu: 1968
 Tyylilaji: poprock
 Kesto: 02.50
 Levy-yhtiö: Capitol
Joe South muut singlet
|   | ”Rose Garden”  |   |
"Rose Garden" (joskus tyyliteltynä muotoon "(I Never Promised You A) Rose Garden") amerikkalaisen laulaja-lauluntekijä Joe Southin 1967 kirjoittama kappale.
 Englanninkielisen coverversion kappaleesta on levyttänyt mm. Martina McBride. Pertti Reposen sanoittaman coverin kappaleesta ovat tehneet mm. Eija Merilä ja Eija Kantola tuolloisella taiteilijanimellään Eija-Riitta.
Ross-on-Wye

| Ross-on-Wye |
| --- | --- |
 Pyhän Marian kirkko kohoaa Ross-on-Wyen kattojen ylle.
 fiRoss-on-Wye 
 51°54′50″N, 2°35′13″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Yhtenäishallintopiiri:  Herefordshire
Maantiede
Kokonaispinta-ala:  3,43 km²
Väestö
Väkiluku (2018):  11 351
Väestötiheys:  3 309 as./km²
 www.rosstc-herefordshire.gov.uk 
Ross-on-Wye (usein lyhyesti Ross) on reilun 11 000 asukkaan maaseutukaupunki ja kunta (civil parish) Herefordshiren kreivikunnassa läntisessä Keski-Englannissa. Se on rakennettu korkealle hiekkakivitörmälle Wyejoen mutkaan, keskelle viljavaa maaseutua.
Ross-on-Wyen kaupunkikuvaa hallitsee 1200-luvulla rakennettu Pyhän Marian kirkko, jossa on vaikutteita dekoratiivi- ja perpendikulaarityylistä. Kaupungissa on yhä kapeat kadut ja paljon vanhoja taloja. Pylväiden varaan rakennetussa kauppahallissa (1670) myydään paikallisten käsityöläisten tuotteita, antiikkia ja ympäröivän maaseudun tuotteita. Brittiläisen matkailualan sanotaan syntyneen kaupungissa 1700-luvun lopussa, kun paikallinen pastori alkoi järjestää kiertomatkoja Wyejoen laaksossa.
Halosenlahti

| Halosenlahti |
| --- | --- |
 Häyrysenniemen venesatama Halosenlahdella.
Sijainti:  Martinniemi, Oulu
Merialue:  Perämeri
Halosenlahti on Perämeren lahti Martinniemen kaupunginosassa Oulun kaupungissa. Vesialue sijaitsee Häyrysenniemen ja Halosenniemen kylien välisellä alueella, noin kahdeksan kilometriä Haukiputaan kirkonkylän ja Kiiminkijoen suiston pohjoispuolella. Halosenlahden etelärannalla sijaitsevat Upin kalasatama sekä Upin merenrantaniittyjen luonnonsuojelualue.
Historia

Halosenlahdella on ollut höyrysaha 1890–luvun alusta lähtien, jolloin Pirttikarissa aloitti norjalaisen J. A. Fleischerin perustama kaksiteräinen sirkkelisaha. Höyryllä käyvä Pirttikarin saha toimi vuoteen 1902 saakka, jolloin saha suljettiin. Sahan koneet siirrettiin Simoon ja rakennukset myytiin paikallisille taloille. Rauma Woodin omistama Halosenniemen kaksikehäinen saha aloitti 1921. Saha kuitenkin paloi jo seuraavana vuonna. Tuhoutuneen sahan tilalle rakennettiin kolmikehäinen saha, joka tuhoutui perustuksiaan myöten tulipalossa 14. syyskuuta 1922. Vain voimalaitos ja raamit säilyivät palossa. Saha rakennettiin taas uudelleen ja se valmistui 22. tammikuuta 1923.
1930-luvun alkuvuosina sahalaitos kuitenkin joutui Kansallis-Osake-Pankin omistukseen, joka myi sen edelleen Raahe Osakeyhtiölle 1936. Sahaustoiminta jatkui ainakin 1950-luvun alkuun.
Luonnonsuojelutoiminta

Halosenlahti on valittu yksityisen vapaaehtoisen Merestä Metsäksi -luonnonsuojelualueen mallialueeksi. Pinta-alaltaan 45 hehtaarin luonnonsuojelualueen perustamiselle on saatu maanomistajien täysi tuki. Alueen rantamaisema on maannousun myötä paljastunutta merenpohjaa, joka asteittain on muuttumassa rantaruovikosta metsäksi.
16. syyskuuta 2004 Pohjois-Pohjanmaan ympäristökeskus teki luonnonsuojelulain mukaisen rajauspäätöksen Upin merenrantaniitylle. Pinta-alaltaan 38,8 hehtaarin merenrantaniitty sijaitsee Upin sataman molemmin puolin lahden etelärannalla. Niitty on avointa ja matalakasvuista sekä linnustoltaan merkittävää. Niitty on myös yksi Pohjois-Pohjanmaan merkittävimmistä erittäin uhanalaisen ruijanesikon esiintymispaikoista.
Saaret

Halosenlahdella on kymmenkunta pientä saarta. Saaret ovat rannoiltaan kivikkoisia heinäniittyjä ja sisäosiltaan yleensä koivumetsäisiä. Joissain saarissa on jäljellä raunioita ja rakenteita Pirttikarin ja Halosenniemen sahojen ajalta.
Keihäskarissa oleva suuri punainen talo on saareen siirretty Pirttikarin sahan entinen päärakennus. Pensasletto, joka tunnetaan myös nimellä Laivasaari, on noin kolme metriä korkea saari, jossa sijaitsivat Pirttikarin sahan pajat. Rakennelmien jäänteitä on vielä saaressa jäljellä. Muita saaria Halosenlahdella ovat muun muassa Hylkiletto, Häli, Munakari, Pullistaja, Satulaletto eli Hiekkasaari, Selkäletto, Varesletto, Verkkoletto ja Vesiletto.
Aiheesta muualla

Kuvia tai muita tiedostoja aiheesta Halosenlahti Wikimedia Commonsissa
Rososiipiäiset

| Rososiipiäiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Osaluokka::  Uussiipiset Neoptera
Ylälahko::  Rososiipiäiset Dictyoptera  Leach, 1818
Lahkot
 †Alienoptera  Torakat Blattodea  Rukoilijasirkat Mantodea 
Katso myös
   Rososiipiäiset Wikispeciesissä   Rososiipiäiset Commonsissa 
Infobox OKVirheellinen NIMI-arvo: 
Rososiipiäiset (Dictyoptera) on ehdotettu hyönteisten ylälahko, joka sisältää rukoilijasirkat ja torakat (mukaan lukien termiitit). Aiemmin termiitit luettiin omaan lahkoonsa rososiipiäisten ulkopuolella, mutta nykyään termiittejä pidetään osana torakoiden lahkoa. Lisäksi ryhmä sisältää sukupuuttoon kuolleen Alienoptera-lahkon. Joissakin julkaisuissa Dictyopteralla on ylälahkon sijaan lahkon asema, ja sen lahkoja pidetään alalahkoina. ITIS piti Dictyopteraa aiemmin lahkona, mutta nykyään taksoni ei ole kyseisessä luokituksessa käytössä lainkaan. Rososiipiäisiin kuuluu lähes 10 000 nykyisin elävää hyönteislajia enimmäkseen maapallon trooppisilla seuduilla.
Evolutiivisesti rososiipiäisten lähimpiä sukulaisia ovat kummitussirkat sekä erikoinen hyönteislahko Notoptera. Varhaisempien ryhmän edustajien fossiileissa on nähtävissä myös nykyisille suorasiipisille tyypillinen pitkä munanasetin, joka ryhmän nykyisin eläviltä lajeilta kuitenkin puuttuu. Nykyiset lajit munivat erityiseen koteloon, josta käytetään nimitystä ootheca.
Kaikille lahkon lajeille ovat ominaisia purevat suuosat sekä pitkät, rihmamaiset tuntosarvet. Siipiä on yleensä kaksi paria, joista ensimmäinen pari on paksuuntunut nahkamaiseksi. Siivet voivat kuitenkin olla surkastuneet tai jopa puuttua kokonaan. Raajat ovat pitkät ja yleensä piikikkäät. Takaruumis on hoikka ja perälisäkkeet ovat yleensä hyvin nähtävissä.
Running Scared

Running Scared voi tarkoittaa:
Running Scared (vuoden 1972 elokuva), draamaelokuvan pääosassa Robert Powell
Tappajat kintereillä/Pako kuoleman hädässä, vuoden 1980 toimintaelokuvan pääosissa Ken Wahl ja Judge Reinhold
Kaupungin nopeimmat kytät, vuoden 1986 toiminta-/draamaelokuvan pääosissa Gregory Hines ja Billy Crystal
Running Scared (vuoden 2006 elokuva), rikoselokuvan pääosassa Paul Walker
Running Scared (televisiosarja), brittiläinen lastendraamasarja
"Running Scared" (Roy Orbisonin kappale)
"Running Scared" (Eldar & Nigarin kappale), vuoden 2011 Eurovision laulukilpailun voittanut kappale
"Running Scared" (Nik Kershawin kappale), Nik Kershawin kappale albumilta Radio Musicola
Running Scared (romaani), Ann Grangerin romaani
Running Scared, Roy Orbisonin varhaistuotantoa sisältävä kokoelma-albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Running Scared”, voi hakea sivunnimihaulla, laajalla sivunnimihaulla tai tekstihaulla.
Ross 154

| Ross 248 |
| --- | --- |
Muut designaatiot:  V1216 Sagittariae, GJ 729, HIP 92403, LHS 3414
Fyysiset ominaisuudet
Näennäinen kirkkaus:  10,44 mv
Absoluuttinen kirkkaus:  0,0038 Mv
Valovoima:  0,000 011 aurinkoa
Spektriluokka:  M 3,5 Ve
Lämpötila:  2 000–3 500 K
Massa:  0,17 M☉
Säde:  0,19-0,24 R☉
Muuttujatyyppi:  Flare-muuttuja
Astrometriset ominaisuudet
Tähdistö:  Jousimies
Rektaskensio (J2000):  18h 49m 49,36s
Deklinaatio (J2000):  -23° 50′ 10,45″
Etäisyys:  9,69 vv (2,97 pc)
Parallaksi:  336,1 mas
Säteisnopeus:  -10,5 km/s
Ominaisliike:  RA: 639,35, dec:  -193,55 mas/v
Ross 154 (myös V1216 Sgr) on himmeä punainen kääpiötähti, joka sijaitsee Jousimiehen tähdistössä 9,7 valovuoden päässä Maasta. Se on Jousimiehen tähdistön lähin tähti, ja yksi lähimmistä tähdistä ylipäänsä. Huolimatta läheisyydestään se on liian himmeä, jotta sen voisi nähdä paljaalla silmällä.
Ross 154 on UV Ceti-tyypin flare-muuttuja.
Ross 248

| Ross 248 |
| --- | --- |

Muut designaatiot:  HH Andromedae, 2MASS J23415498+4410407, G 171-10, GJ 905, LHS 549
Fyysiset ominaisuudet
Näennäinen kirkkaus:  12,29 mv
Valovoima:  0,000 011 aurinkoa
Lämpötila:  2 000–3 500 K
Massa:  0,12 M☉
Säde:  0,07 R☉
Muuttujatyyppi:  Flare-muuttuja
Astrometriset ominaisuudet
Tähdistö:  Andromeda
Rektaskensio (J2000):  23h 41m 54,99s
Deklinaatio (J2000):  44° 10′ 40,78″
Etäisyys:  10,3 vv (3,16 pc)
Parallaksi:  316,7 mas
Säteisnopeus:  -83 km/s
Ominaisliike:  RA: 115,10, dec: -1592,77 mas/v
Ross 248 (tunnetaan myös nimellä HH Andromedae) on viileä ja tumma punainen kääpiötähti, joka sijaitsee Andromedan tähdistössä 10,3 valovuoden päässä Maasta. Tähti lähestyy Aurinkoa, ja sen säteisnopeus on noin -83 km/s. Sen arvioidaan korvaavan Proxima Centaurin Aurinkoa lähimpänä tähtenä 33 000 vuoden kuluttua, jolloin se olisi noin 3,024 valovuoden etäisyydellä siitä. Tämän jälkeen tähti alkaa kuitenkin etääntyä Auringosta nopeasti, ja 42 000 vuoden kuluttua Proxima Centaurista tulee jälleen Aurinkoa lähin tähti.
Vuonna 1977 laukaistu avaruusluotain Voyager 2 on matkalla tähden suuntaan, ja ohittaa sen 40 000 vuoden kuluttua noin 1,7 valovuoden etäisyydeltä.
Rubens Sevilha

Rubens Sevilha (s. 29. syyskuuta 1959 Tarabai) on brasilialainen roomalaiskatolinen piispa. Hän kuuluu paljasjalkaisiin karmeliittoihin. Hänet vihittiin papiksi 19. lokakuuta 1985 ja nimitettiin Vitórian arkkihiippakunnan vihkipiispaksi sekä Idassan titulaaripiispaksi 21. joulukuuta 2011. Piispaksi vihkiminen seurasi 18. maaliskuuta 2012. Pääkonsekraattorina toimi Luiz Mancilha Vilela, jota avustivat Gil Antônio Moreira ja Tarcísio Scaramussa.
Romain Barras

| Mitalit | Mitalit | Mitalit |  |
| --- | --- | --- | --- |
|  Romain Barras Amsterdamissa 2016 |  Romain Barras Amsterdamissa 2016 |  Romain Barras Amsterdamissa 2016 |  |
Maa:   Ranska
Miesten yleisurheilu
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Kultaa | Barcelona 2010 | kymmenottelu |  |
Romain Barras (s. 1. elokuuta 1980 Calais, Pas-de-Calais) on ranskalainen moniottelija.
Hän edusti Ranskaa Ateenan olympialaisissa 2004 ja sijoittui kolmanneksitoista. Helsingin MM-kisoissa 2005 hän oli seitsemäs, Göteborgin EM-kisoissa 2006 kahdeksas ja Osakan MM-kisoissa 2007 seitsemäs. Pekingin olympialaisissa 2008 hän sijoittui viidenneksi, Berliinin MM-kisoissa 2009 kahdenneksitoista ja Daegun MM-kisoissa 2011 yhdenneksitoista. Hän voitti moniotteluiden Euroopan-cupin Arlesissa 2006, Szczecinissä 2009 ja Tallinnassa 2010. Hän osallisui myös Amsterdamin EM-kisoihin 2016 sijoittuen kuudenneksi pistein 8002.
Hänen ennätyksensä kymmenottelussa on 8453 pistettä, jonka hän saavutti voittaessaan kultaa Barcelonan EM-kilpailuissa 2010.
Henkilökohtaiset ennätykset

| Laji | Tulos | Kilpailu |
| --- | --- | --- |
| 100 m | 11,02 | 2003 Desenzano del Garda |
| 400 m | 48,21 | 2006 Arles |
| 1500 m | 4.20,90 | 2009 Szczecin |
| 110 m aitajuoksu | 14,11 | 2008 Albi |
| Korkeushyppy | 204 | 2010 Barcelona |
| Seiväshyppy | 505 | 2007 Niort |
| Pituushyppy | 735 | 2005 Helsinki |
| Kuulantyöntö | 16,19 | 2010 Götzis |
| Kiekonheitto | 47,21 | 2004 Carcassonne |
| Keihäänheitto | 65,84 | 2005 Götzis |
| Kymmenottelu | 8453 | 2010 Barcelona |
Rubia gallega

Rubia gallega on alun perin Galiciassa Espanjan pohjoisosassa jalostettu lihakarjarotu. Sen väri vaihtelee kermanvaaleasta kullanpunaiseen. 
Rotu on peräisin 500-luvulta. Sitä kasvatetaan kaikkialla Galician autonomisella alueella, mutta kolme neljäsosaa kannasta on Lugon maakunnassa.
Alkuperäistä tyyppiä tavattiin Monterosossa ja  Carballinossa, ja se on kadonnut lähes tyystin. 1900-luvulla rodun jalostuksessa on käytetty myös simmentalia, sveitsin ruskeaa ja South Devonia.
Vaikka rotu on lähinnä lihakarjaa, sen maidosta tehdään Galiciassa tetilla-juustoa.
Rubens Augusto de Souza Espínola

Rubens Augusto de Souza Espínola (8. kesäkuuta 1928 São Carlos – 28. joulukuuta 2017) oli brasilialainen roomalaiskatolinen piispa. Hänet vihki papiksi São Carlos do Pinhalin hiippakuntaan Ruy Serra 8. joulukuuta 1953, ja hänet nimitettiin São Luís de Montes Belosin vihkipiispaksi sekä Biltan titulaaripiispaksi 20. joulukuuta 1980. Piispaksi vihkiminen seurasi 19. maaliskuuta 1981. Pääkonsekraattorina toimi Carmine Rocco, jota avustivat Ruy Serra ja Estanislau Arnoldo Van Melis.
De Souza Espínola sai 12. lokakuuta 1985 nimityksen Paranavaín piispaksi, jona hän toimi, kunnes jäi eläkkeelle 3. joulukuuta 2003.
Roller Derby Suomi Cupin kausi 2013

Kausi 2013 oli Roller Derby Suomi Cupin ensimmäinen kausi. Mestaruuden voitti Kallio Rolling Rainbow, joka voitti myös runkosarjan.
Lopputurnaus

Lopputurnaus pelattiin 2.11.2013 Helsingissä.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |  Kallio Rolling Rainbow | 191 |   |  |  |  |
|  |  Dirty River Roller Grrrls | 102 |   |  |  |  |
|  |   |  |   |  |  |  |

|  |   |   |   |   |  Kallio Rolling Rainbow | 171 |
|  |   |   |   |   |  Helsinki Roller Derby | 150 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |  Helsinki Roller Derby | 332 |   |  |  Dirty River Roller Grrrls |  194 |
|  |  Tampere Roller Derby | 92 |   |  |  Tampere Roller Derby |  168 |
Aiheesta muualla

Flat Track Stats
Rudolf Heinrich Paul Blasius

Rudolf Heinrich Paul Blasius vuonna 1908.
Rudolf Heinrich Paul Blasius (25. marraskuuta 1842 Braunschweig - 21. syyskuuta 1907 Braunschweig) oli saksalainen lääkäri, bakteriologi ja lintutieteilijä.
Rudolf Blasiuksen isä oli Braunschweigin teknillisen yliopiston professori ja Herzog Anton Ulrich-Museumin johtaja Johann Heinrich Blasius. Hänen veljensä Wilhelm Blasius oli myös lintutieteilijä.
Rudolf Blasius opiskeli lääketiedettä Göttingenin ja Zürichin yliopistoissa. Hän väitteli tohtoriksi Göttingenissä 1866. 14. elokuuta 1868 hänet vihittiin Mally Hausmanin kanssa, ja heille syntyi kaksi tyttöä ja kaksi poikaa.
Vuonna 1884 Rudolf Blasius toimi Kansainvälisen lintutieteen kongressin isäntänä Wienissä. Hän toimi Saksan Lintutieteellisen Yhdistyksen puheenjohtajana kahteen otteeseen, 1875 ja 1901–1907. Blasius kuoli keuhkopussitulehdukseen 1907.
Teoksia

Heinrich Gätke & Rudolf Blasius: Die Vogelwarte Helgoland. Joh. Heinr. Meyer, 1900.
Johann Andreas Naumann, Rudolf Blasius & Carl Richard Hennicke: Naturgeschichte der Vögel Mitteleuropas. F. E. Köhler, 1897.
Rudolf Blasius & H. Gaetke: Die ornithologischen Tagebücher, 1847-1887. Verlag von L.A. Kittler, 1906.
Andreas Johannes Jäckel & Rudolf Blasius: Systematische Übersicht der Vögel Bayerns mit Rücksicht auf das örtliche und quantitative Vorkommen der Vögel, ihre Lebensweise, ihren Zug und ihre Abänderungen. Kommissionsverlag von R. Oldenbourg, 1891.
Rudolf Blasius: Einleitung. Abfuhrsysteme. Trennsysteme. G. Fischer, 1894.
Rudolf Blasius & F. W. Büsing: Die Städtereinigung Band 2, Teil 1 von Handbuch der Hygiene. G. Fischer, 1894.
Rudolf Blasius: Der Gesundheitszustand der Städte des Herzogthums Braunschweig in den Jahren 1887/88. Meyer, 1889.
Rudolf Blasius: Die Vögel des Herzogthums Braunschweig und der angrenzenden Gebiete. J. H. Meyer, 1886.
Rudolf Blasius: Reiseskizzen aus dem Nordwesten Frankreichs, mit besonderer Berücksichtigung der naturhistorischen Sammlungen.. 49, (1901),.
SKDL:n Sosialistit

SKDL:n Sosialistit oli vuosina 1982–1990 toiminut Suomen Kansan Demokraattisessa Liitossa toimineiden sosialistien yhteistyöjärjestö. Yhdistys fuusioitui Vasemmistoliittoon puolueen perustamisen yhteydessä.
SKDL perustettiin kommunistien ja sosialistien yhteiseksi järjestöksi 1944. Vuosina 1946–1955 monet sosialisteista toimivat Sosialistisessa Yhtenäisyyspuolueessa, joka oli SKDL:n yhteisöjäsen. SYP erosi SKDL:stä, jolloin SKDL:ään jääneet sosialistit jatkoivat ilman erillistä järjestöä. Sosialistit olivat kuitenkin edelleen näkyvästi mukana SKDL:n johdossa ja eduskuntaryhmässä. Joulukuussa 1970 muodostettiin Sosialistien yhteistyötoimikunta, joka oli löyhä liittouma ilman omaa järjestörakennetta. Syyskuussa 1971 toimikunnan puheenjohtajaksi valittiin Ele Alenius. Toimikuntaan kuuluivat muun muassa SKDL:n liittoneuvoston ja -hallituksen jäsenet, jotka eivät kuuluneet SKP:hen. Toimikunta kokoontui seuraavina vuosina harvakseltaan, kunnes se järjestäytyi uudelleen 1976 ja työvaliokunta alkoi pitää kokouksia säännöllisesti. Vuonna 1979 muodostettiin SKDL:n sosialistien valtuuskunta, jonka alaisena toimi SKDL:n sosialistien toimikunta. Samalla alettiin julkaista Vapaa Sana -tiedotetta, jonka tilaajat katsottiin valtuuskunnan jäseniksi.
Toukokuussa 1982 SKDL:n sosialistit päättivät muodostaa uuden keskusjärjestön. SKDL:n Sosialistit (DFFF:s Socialister) perustettiin joulukuussa kokouksessa, johon otti osaa edustajia kolmesta alueyhdistyksestä. Ensimmäinen edustajakokous pidettiin 21.–22. toukokuuta 1983. Valtuuskunnan puheenjohtajaksi valittiin Alenius ja varapuheenjohtajaksi Lauha Männistö sekä toimikunnan puheenjohtajaksi Hilkka Aalto ja varapuheenjohtajaksi Kalevi Suomela. Toinen edustajakokous pidettiin helmikuussa 1985. 1980-luvun puolivälissä SKDL:n Sosialisteihin kuului yhteensä 12 alueyhdistystä ja noin 500 jäsentä. Jäsenistöön kuului siten vain pieni osa niistä liiton jäsenistä, jotka eivät kuuluneet SKP:hen.
SKDL:n ja SKP:n yhdistämistä alettiin suunnitella 1980-luvun lopussa ja SKDL:n sosialistit kannattivat uuden puolueen perustamista. Maaliskuussa 1990 pidetyssä ylimääräisessä edustajakokouksessa keskusjärjestö päätti lopettaa toimintansa ja sulautua Vasemmistoliittoon. Osa sosialistien yhdistyksistä jatkoi toimintaansa Vasemmistoliiton perusjärjestöinä. Puolueen puheenjohtajaksi valittiin huhtikuun perustavassa kokouksessa valtuuskuntaan aiemmin kuulunut Claes Andersson.